b'\n_START_ARTICLE_\nOzonosfera\n_START_SECTION_\nKaj uni\xc4\x8duje ozonsko plast in pove\xc4\x8duje ozonsko luknjo?\n_START_PARAGRAPH_\nZnanstveniki so odkrili, da ve\xc4\x8dino ozonske luknje pove\xc4\x8duje skupina plinov imenovana CFC oz. klorofloroogljikovodiki ali freoni. Freoni so bili zaradi nizke reaktivnosti v uporabi v klimatskih napravah, hladilnikih, sprejih, zmrzovalnih skrinjah\xe2\x80\xa6, a je po letu 2000 skoraj popolnoma prepovedana uporaba teh \xc5\xa1kodljivih plinov. Vendar CFC plini ostanejo v atmosferi \xc5\xa1e dolgo \xc4\x8dasa. Ozonska luknja je najbolj izrazita na ju\xc5\xbeni polobli in sicer nad Antarktiko, tam ob koncu zime in na za\xc4\x8detku pomladi (od avgusta do novembra) ozon na vi\xc5\xa1ini med 14 do 21\xc2\xa0km skoraj povsem izgine. Tudi nad severno poloblo se ob koncu zime ozonska plast v zmernih \xc5\xa1irinah in vi\xc5\xa1e proti severu stanj\xc5\xa1a, vendar bistveno manj kot nad ju\xc5\xbenim polom. Ozonska luknja se iz leta v leto spreminja tako po obsegu, trajanju in tudi po koli\xc4\x8dini uni\xc4\x8denega ozona. Razlike so odvisne od velikosti in jakosti zra\xc4\x8dnega vrtinca nad polarnim obmo\xc4\x8djem ter od temperature in prisotnosti ledenih kristal\xc4\x8dkov.\n_START_SECTION_\nKako UV sevanje deluje na zdravje ljudi?\n_START_PARAGRAPH_\nPrevelika doza UV sevanja slabi imunski sistem, \xc5\xa1koduje o\xc4\x8dem in ko\xc5\xbei (pospe\xc5\xa1i njeno staranje, povzro\xc4\x8da opekline, ko\xc5\xbenega raka, ki je v ve\xc4\x8dini primerov benigna tvorba). Ten ko\xc5\xbee dolo\xc4\x8da va\xc5\xa1o dovzetnost (svetlopolti ljudje so bolj ob\xc4\x8dutljivi od temnopoltih), na\xc4\x8din obna\xc5\xa1anja (no\xc5\xa1enje \xc5\xa1irokokrajnih pokrival, opoldansko zadr\xc5\xbeevanje v prostorih, kvalitetna za\xc5\xa1\xc4\x8ditna sredstva za son\xc4\x8denje) pa vpliva na sprejeto koli\xc4\x8dino UV sevanja. V zmernih koli\xc4\x8dinah ima ultravijoli\xc4\x8dno sevanje tudi koristne u\xc4\x8dinke, npr.:ugodno deluje na psihi\xc4\x8dno po\xc4\x8dutje, sodeluje v procesu nastajanja vitamina D, uporabljajo pa ga tudi za zdravljenje ko\xc5\xbenih bolezni.'